CELEX: 32004R1820
Language: el
Date: 2004-10-20 00:00:00
Title: Κανονισμός (ΕΚ) αριθ. 1820/2004 της Επιτροπής, της 20ής Οκτωβρίου 2004, για την τροποποίηση του κανονισμού (ΕΚ) αριθ. 2208/2002 για τον καθορισμό των λεπτομερειών εφαρμογής του κανονισμού (ΕΚ) αριθ. 814/2000 του Συμβουλίου για τα μέτρα ενημέρωσης στον τομέα της κοινής γεωργικής πολιτικής

21.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 320/14
            
         ΚΑΝΟΝΙΣΜΌΣ (ΕΚ) αριθ. 1820/2004 ΤΗΣ ΕΠΙΤΡΟΠΉΣ
   της 20ής Οκτωβρίου 2004
   για την τροποποίηση του κανονισμού (ΕΚ) αριθ. 2208/2002 για τον καθορισμό των λεπτομερειών εφαρμογής του κανονισμού (ΕΚ) αριθ. 814/2000 του Συμβουλίου για τα μέτρα ενημέρωσης στον τομέα της κοινής γεωργικής πολιτικής
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 814/2000 του Συμβουλίου, της 17ης Απριλίου 2000, σχετικά με τα μέτρα ενημέρωσης στον τομέα της κοινής γεωργικής πολιτικής (1), και ιδίως το άρθρο 9,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2208/2002 της Επιτροπής (2), προβλέπει την πρόσκληση υποβολής προτάσεων για να διασφαλιστεί η ευρύτερη δημοσιότητα στις δυνατότητες επιδοτήσεως που προσφέρονται από τον κανονισμό (ΕΚ) αριθ. 814/2000 και την επιλογή των καλυτέρων μέτρων. Η προκήρυξη αυτή πρέπει να δημοσιευθεί το αργότερο στις 31 Ιουλίου κάθε έτους. Για λόγους καλής διοικητικής διαχείρισης που συνδέονται κυρίως με την επέκταση στους κατοίκους των νέων κρατών μελών του πλεονεκτήματος του καθεστώτος που προβλέπεται από τον κανονισμό (ΕΚ) αριθ. 814/2000, πρέπει να μεταφερθεί κατά τρεις μήνες η ημερομηνία αυτή.
            
         
               (2)
            
            
               Πρέπει συνεπώς να τροποποιηθεί ο κανονισμός (ΕΚ) αριθ. 2208/2002.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ΕΓΤΠΕ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 3 του κανονισμού (ΕΚ) αριθ. 2208/2002, η ημερομηνία «31 Ιουλίου» αντικαθίσταται από την ημερομηνία «31 Οκτωβρίου».
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Οκτωβρίου 2004.
      
         
            Για την Επιτροπή
         
         Franz FISCHLER
         
            Μέλος της Επιτροπής
         
      
   
   
      (1)  ΕΕ L 100 της 20.4.2000, σ. 7.
   
      (2)  ΕΕ L 337 της 13.12.2002, σ. 21.